Oikeusministeriö 
Oikeushallinto-osasto
PL 25
00023 VALTIONEUVOSTO

LAUSUNTOPYYNTÖ  

	Oikeusministeriön työryhmän mietintö Käräjäoikeusverkoston kehittäminen (Työryhmämietintö  2007:12)

	Pyydettynä lausuntona esitän kunnioittavasti seuraavaa:

	Vaasan oikeusapupiirin oikeusaputoimen johtajana minulla ei ole erityistä huomautettavaa Vaasan hovioikeuspiirin käräjäoikeuksia koskien.

	Oikeudellisten neuvontapalveluiden osalta totean, että Vaasan oikeusapupiirissä on kattava oikeusaputoimistojen verkosto, joka  tulee hallinnollisesti oikeusaputoimistoja tulevaisuudessa yhdistettäessäkin  säilyttää toimipaikkoina.

	Oikeusaputoimistojen sivuvastaanottopaikkoja on Vaasan oikeusapupiirissä siten, että yksittäisen henkilön oikeudellisen avun saaminen on mahdollista ilman kohtuuttomia matka-aikoja ja -kustannuksia.

	Valtion oikeusaputoimistojen puhelimitse antama oikeusapuohjaus täydentää edellä mainittuja neuvontapalveluita.

	Nähdäkseni edellä olevalla turvataan oikeudellisen neuvonnan antamista niilläkin paikkakunnilla, joilla ei tulevaisuudessa  ole käräjäoikeutta tai sen sivukansliaa.

	Seinäjoella tammikuun 16. päivänä 2008

	Hanna-Leena Tukeva
	Vaasan oikeusapupiirin oikeusaputoimen johtaja